**Jégre vitte a Music FM riportere a világbajnok korcsolyázót**

**Mindenkit megdöbbentett: rózsaszín tütü szoknyában korizott egy kört a 89.5 Music FM Délutáni RoadShowjának száguldó riportere. Fittikém a kém ráadásul egy merényletet is elkövetett: rávette Liu Shaolin Sándor korcsolya világbajnokot, hogy ő is tütüt felvéve korcsolyázzon együtt a riporterrel.**

****

A hazai sporttörténet egy ritka pillanatát követhettük a Music FM közösségi oldalán. Liu Shaolin Sándor világbajnok korcsolyázónk fehér tütüszoknyában lejtett egy kört a jégen a Music FM száguldó riporterével. A nem mindennapi látvány története egyszerű: Fitti, a Délutáni RoadShow riportere megígérte, hogy ha a rádió hallgatói megtalálják a sportoló korábban eltűnt felszerelését, rózsaszín tütüben korcsolyázik élő adásban, ráadásul a Music FM több mint 600 ezres facebook tábora előtt is közvetítve.

A korcsolyát a hallgatók megtalálták, Fitti betartotta ígéretét, azt azonban sokáig elhallgatta, hogy merényletre is készül Liu Shaolin Sándor ellen, akit élő adásban beszélt rá a riporter, hogy vele együtt, tütüszoknyában tegyen egy kört.

Az eredmény itt látható: [Facebook videó](http://www.mailengine.hu/extranet/%7Bl%7Dhttps%3A/www.facebook.com/musicfmhungary/videos/1176571295753852/%7B/l%7D)

Music FM, 2016. november 23.

Vető Viktória
presspresso
20 4113504